# Rätoromanische chrestomathie X/Cudesch della Duttrina Catholica/Dalla rüclenscha

../Dal examen della conscienzia ../Dal proponimaint IncludiIntestazione 15 maggio 2023 75% Da definire
Rätoromanische chrestomathie X Caspar Decurtins 1916 CC BY-SA 3.0 GFDL Indice:Decurtins - Rätoromanische chrestomathie, X.djvu //it.wikisource.org/w/index.php?title=R%C3%A4toromanische_chrestomathie_X/Cudesch_della_Duttrina_Catholica/Dalla_r%C3%BCclenscha&oldid=- 20230515194423 //it.wikisource.org/w/index.php?title=R%C3%A4toromanische_chrestomathie_X/Cudesch_della_Duttrina_Catholica/Dalla_r%C3%BCclenscha&oldid=- 20230515194423
Dalla rüclenscha.
258. Qual pünch ais il plü necessari pro l’ sonch Sacramaint della Pentenzia?
Il pünch plü necessari pro l’ sonch Sacramaint della Pentenzia ais la rüclenscha; percha senza rüclenscha ningün pechà non po gnir relaschà.
25. Chai ais la rüclenscha?
La rüclenscha ais üna dolur dell’orma ed ün sgrisch dals pechats commiss.
Quel, chi fa ün act da rüclenscha be colla bucca, non ha amò ningüna rüclenscha. Ün sto avair mala vita dels pechats aint il cor con il giavüsch sincêr: „be ch’eu non avess offais a Dieu.
“Ün sacrifizi avaunt Dieu ais ün spiert contristà; ün cor contrit ed ümilià non rebütterasch tü, o Dieu.“Ps. 50. 19.
[p. 71] 260. Sto ün avair rüclenscha sur da tots seis pechats?
Ün sto avair rüclenscha sur da tots seis pechats, almain sur da tots ils pechats grevs.
Sch’ün non s’inrücless eir bè sur dad ün pechà grev, schi foss la confessiun invàlida.
261. Or da cha motiv dess ün s’inrüclar da seis pechats?
Ün dess s’inrüclar da seis pechats per motiv, ch’ün ha offais tras quels a Dieu e non solum per motivs mundauns.
Üna rüclenscha or da motivs mundauns ha tegnü p. e. Antiochus.
262. Da quauntas sorts ais la rüclenscha?
La rüclenscha ais da duos sorts: la rüclenscha imperfetta e la rüclenscha perfetta.
263. Cura ais la rüclenscha — imperfetta.
La rüclenscha ais imperfetta, cur ch’ün s’inrücla d’avair offais a 35 Dieu pervia del chasti, il qual ün ha merità.
264. Cura ais la rüclenscha — perfetta.
La rüclenscha ais perfetta, sch’ün s’inrücla d’avair offais a Dieu, seis plü bun bap e plü grond bainfattur, il qual ün dess amar sur da tot. [p. 293 Scha tü vosch far ün act da rüclenscha, schi t’impaisa dallas painas del infiern ò del purgiatüri, las qualas tü asch merità tras ils pechats, — e dalla bellezza del chêl, il qual tü asch pers (rüclenscha imperfetta). Surdaquai at piglia a cor, co grevmaing, cha tü asch offais a Dieu, ta regorda dals benefizis retschaivüts dad el e contaimpla, co malgrat cha tü 5 eisch stat invers teis divin Salvader, chi ha taunt patì in amur tia e per chastiamaint da teis pechats (rüclenscha perfetta).
Ex.: L’apostel Peder; Maria Maclaina (Madalena).
La rüclenscha ais üna grazia; rova fervaintamaing, per obtegner quella.
265. Quala rüclenscha ais suffiziainta per survegner remissiun dels pechats nel sonch Sacramaint della Pentenzia?
Per survegner remissiun dels pechats nel sonch Sacramaint della Pentenzia ais suffiziainta — la rüclenscha [p. 72] imperfetta; — tottüna sa dess ün dar fadia, d’avair üna rüclenscha perfetta.
266. Qual effèt ha la rüclenscha perfetta?
La rüclenscha perfetta, coll’intenziun da confessar seis pechats, — fà, cha’ ls pechats vegnan relaschats, e supplescha in cas da basögn il sonch Sacramaint della Pentenzia.
Per via daquai dess ün far sovent ün act da rüclenscha perfetta, spezialmaing però 1. in priel da mort e 2. cur ch’ün foss crodà in ün grev pechà e non avess l’occassiun d’il confessar dalunga. Ün tal pechader, chi ha fat rüclenscha perfetta, sa retschatta nella grazia da Dieu; el ha però l’obligaziun, da confessar quist pechà nella prossima confessiun. — Sch’ün christiaun vegn tot all’indetta in priel da mort e non ais preschaint ningün spiritual, schi stosch tü jüdar al moribund, con al dir avaunt ün act da rüclenscha perfetta.